open-index/open-wikipedia-markdown huggingface dataset:
Laissez-faire

**Laissez-faire** (franc. [lesê fêr] doslovno: "*pustite neka svatko čini što hoće i neka sve ide svojim tokom*") glavna je gopodarska doktrina mladog rastućeg kapitalizma 18. i 19. stoljeća, a smisao joj je neograničena sloboda konkurencije, nemiješanje države u ekonomska pitanja. 
Naime, "tržišnu utakmicu" poduzetnici toga doba doživljavaju kao oštru, ali pravednu te od države traže da ih pusti na miru, tj. da se što manje ili nikako ne upliće u gospodarstvo i arbitira u "tržišnoj utakmici".

Zbog moguće jezične pogreške, bitno je naglasiti da francuska riječ "faire" znači raditi, a "laisser" znači pustiti.

Laissez-faire stil vodstva je stil u kojem vođe daju najviše slobode suradnicima. U tome stilu vođe se ne ponašaju kao vođe. Oni ograničavaju svoju interakciju sa suradnicima samo na odgovaranje na pitanja i osiguranje potrebnih sredstava za rad. U ovom tipu vodstva vođa se gotovo i ne koristi svojom moći, a suradnici imaju veliku slobodu, neovisni su u radu i odlučivanju. Ovaj stil vodstva daje dobre rezultate u obavljanju kreativnih, istraživačkih i sličnih poslova, gdje je sloboda istraživača bitna za postizanje zavidnih poslovnih rezultata. I priroda tih istraživačkih poslova takva je da zahtijeva slobodu i nesputanost onih koji rade na takvim poslovima. Ovaj stil vodstva je najviša razina demokratskog stila vodstva.

## Kritike
Britanski ekonomist John Maynard Keynes osudio laissez-faire ekonomsku politiku u nekoliko navrata. U "Kraju laissez-faire" (1926), Keynes tvrdi da su doktrine laissez-faire bazirane na nepravilnom deduktivnom rasuđivanju. Keynes kaže, da se odgovor na pitanje je li tržište rješenje, ili je bolja državna intervencija, mora utvrditi od slučaja do slučaja.

Austrijski ekonomist Friedrich von Hayek izjavljuje da slobodna, laissez-faire bankarska industrija teži stabilizaciji i da je anti-ciklička. On navodi da nema potrebe za centralnom kontrolom bankarstva. U svojoj knjizi "Denationalisation of money" ("Denacionalizacija novca"), pisana 1976. godine, Friedrich von Hayek dokazuje kako je državni monopol nad novcem destruktivan te kako stvara cikličke pojave inflacije i deflacije.

## Povezano
* Stilovi vodstva

## Izvori
Issun-bōshi (film)

je japanski nijemi film iz 1927. godine, što su ga režirali Seika Shiba i pisac Sanjūgo Naoki; Shiba je isprva bio jedini režiser, ali je usred snimanja napustio produkciju tako da je Naoki dovršio drugu polovicu filma. *Patuljak* predstavlja ekranizaciju istoimenog romana Edogawe Ranpoa s Kogorōm Akechijem u glavnoj ulozi te je, u tom kontekstu, prva ekranizacija neke od Akechijevih pustolovina i jedina iz ere nijemog filma. Scenarij je, prema Ranpovom predlošku, napisao Sanjūgo Naoki, dok je za produkciju bila zadužena kompanija Rengō Eiga Geijutsuka Kyōkai.

## Uloge

* Baku Ishii kao Kogorō Akechi, privatni detektiv
* Chamei Kuriyama kao Patuljak, antagonist 
* Yoshiko Suzuki kao Michiko Yamano
* Tamako Shirakawa kao gđa. Yamano
* Konami Ishii kao Oyuki, sluškinja

## Vanjske veze
*
Martha Jefferson

**Martha Wayles Skelton Jefferson**, rođena kao **Martha Wayles** (30. oktobar 1748 - 6. septembar 1782), bila je supruga američkog državnika Thomasa Jeffersona. 

Marthi Wayles je to bio drugi brak. Prvi, za advokata Bathursta Skeltona, je završio muževom smrću. Za Jeffersona se udala 1772. godine, i tokom deset godina mu je rodila šestoro djece, od kojih je samo dvoje preživjelo djetinjstvo. Na samrti joj je muž obećao da se neće ponovno ženiti, i to je obećanje ispunio. Njena kćer Martha je godine 1801. postala Prva dama SAD nakon što joj je Jefferson postao 3. predsjednik SAD.

## Vanjske veze

* Colonial Williamsburg: Interview of Martha Jefferson, YouTube
* Martha Wayles Skelton Jefferson , Monticello: For accurate, up-to-date information written and moderated by historians at Thomas Jefferson's Monticello.
* Martha Jefferson at Find-A-Grave
* "Martha Jefferson", First Lady Biography
Stilovi vodstva

**Stilovi vodstva** mogu se definirati kao specifičan način ponašanja menadžera u okviru radnog procesa koji utječu na rezultate rada u određenoj organizaciji.

Vodstvo je vrlo važna funkcija menadžmenta koja se tiče međuljudskih aspekata, a podrazumijeva komunikaciju, motiviranje, stilove vođenja te razumijevanje ponašanja i stavova pojedinaca i skupina.

U gospodarstvu voditi znači utjecati na ljude kako bi pridonijeli organizaciji i skupnim ciljevima. 

## Vrste stilova

### Generički stilovi na bazi autoriteta

#### Autokratski
* vođa zapovijeda i očekuje pokoravanje
* vodi uz pomoć davanja ili ustezanja nagrada i kazni
* delegira i donosi odluke bez pitanja podređenog za mišljenje
* brzo donosi odluke
* jednosmjerni kanali komunikacije 

#### Demokratski
* vođa konzultira podređene i traži mišljenje o predloženim akcijama
* nastoji potaknuti sudjelovanje podređenih u procesu odlučivanja
* dvosmjerna komunikacija

#### Slobodni stil ili  ''Laissez faire''

* vođa moć koristi u vrlo maloj mjeri
* podređeni imaju visok stupanj neovisnosti
* vođe svoju ulogu vide u pomaganju rada podređenih kroz snabdjevanje informacijama i kao veza sa vanjskim okruženjem

### Likertov sustav

#### Ekstremno autoritativni
* menadžer je izrazito autokratski orijentiran
* ima malo povjerenja u podređene
* motivira strahom i kaznama, a samo povremeno nagrađuje

#### Benevolentno autoritativni
* menadžer ima određeno povjerenje u podređene
* motivira nagradom, tek ponekad strahom i kaznama
* usvaja neke ideje i mišljenja podređenih, dopušta komunikaciju prema gore
* uz sve to ima čvrstu kontrolu u svojim rukama

#### Konzultativni
* menadžer ima veliko, ali ne i potpuno povjerenje u podređene
* nastoji iskoristiti ideje i mišljenja podređenih
* menadžer donosi osnovne politike i općenite odluke, dok donošenje specifičnih odluka dopušta na nižim razinama
* motivira nagradama i participacijom, rijetko kaznom

#### Participativno skupni
* menadžer ima potpuno povjerenje u podređene
* konstruktivno koriste ideje i mišljenje podređenih
* daju ekonomske nagrade na temelju participacije
* menadžer je uključen u komunikaciju prema gore, prema dolje i bočno

### Upravljačka mreža
# osiromašeno upravljanje
# timski menadžeri
# upravljanje lokalnog kluba
# autokratski menadžeri zadatka
# osrednje brige

### Kontinuum vodstva
**Kontinuum vodstva** je moderni pristup vodstvu i on je mješavina različitih stilova. Prikladnost nekog stila ovisi o *vođi, sljedbenicima i situaciji*.
* karakteristikama vođe
* silama koje dolaze od podređenih
* silama koje definiraju situaciju
Komen

**Komen**  je selo od 623 stanovnika, administrativni centar istoimene općine na jugozapadu Slovenije.
## Geografija
Komen leži u kraškom zaleđu Trsta, nedaleko od slovensko - talijanske granice, udaljen 19 km jugozapadno od Ajdovščine i isto toliko od talijanskog Monfalconea (sjeveroistočno).

## Privreda
Komen je prvi put dokumentiran 1247. kao župa.
Tokom 18. vijeka, podignuta je na mjestu malene gotičke crkve, nova župna crkva u baroknom stilu, a 1768. do nje je podignut i neoromanički zvonik.

Svoje najsvijetlije razdoblje imao je krajem 19. vijeka, kad je u njemu stolovali sud, porezni ured, policija, notari i zatvor.

Komnen je za Prvog svjetskog rata bio na prvoj liniji fronte, a kako je pored njega prolazila vojnička željeznička pruga, bio je često bombardiran.

Najveću tragediju doživio je za Drugog svjetskog rata - 15. februara 1944., kad su ga jedinice Wehrmachta zapalile a stanovnike deportirale u Bavarsku.

Nakon rata je obnovljen, tad je nedaleko od njega radio i kamenolom (danas je zatvoren).
## Reference

## Vanjske veze

* Službene stranice Općine Komen
Beverley

**Beverley** (čita se *Beverli*) je grad i unitarna jedinica od 30,709 stanovnika na sjeveroistoku Engleske u Grofoviji East Riding of Yorkshire čiji je administrativni centar.

## Geografija

Southend leži udaljen 13 km sjeverozapadno od Kingston upon Hulla, pa je danas zapravo njegovo stanbeno predgrađe.

## Historija

Beverley je izrastao oko samostana osnovanog u 7. vijeku, kog su 806. razorili danski Vikinzi.
Samostan je obnovio anglosaksonski kralj Ethelstan (vladao 925.-939.).

Prvi put je status grada dobio - 1129. kao važno trgovište koje je prosperiralo na trgovini vunenim tkaninama sa Evropom.

Beverley nakon srednjeg vijeka nije uspio slijediti razvoj moderne industrije, pa je zadržao karakter trgovišta i religijskog centra.

## Znamenitosti

Najveća znamenitost grada je velika gotička katedrala Beverley Minster, koja dominira nad gradom.

Grad je poznat i po svojoj gimnaziji Beverley Grammar School osnovanoj 700., koja je najstarija škola u 
Britaniji.

## Pobratimski gradovi

*, Nogent-sur-Oise
*, Lemgo
*, Beverly, Massachusetts - nazvan je po Beverleyu 1688.

## Reference

## Vanjske veze

* Beverley Town Council
Law & Order (sezona 4)

Dolje se nalazi popis epizoda američke TV-serije ***[[Law & Order]]*** od premijere 4. sezone u sezoni (1993–1994).

## Format
Na početku 4. sezone glavnoj postavi su se pridružili S. Epatha Merkerson i Jill Hennessy kao Anita Van Buren i ADA Claire Kincaid. Michael Moriarty je napustio seriju na kraju sezone. Carolyn McCormick je napustila glavnu postavu na kraju sezone.

## Uloge

* Jerry Orbach – Lennie Briscoe 
* Chris Noth – Mike Logan
* S. Epatha Merkerson – Anita Van Buren
* Michael Moriarty – EADA Benjamin Stone
* Jill Hennessy – ADA Claire Kincaid
* Steven Hill – DA Adam Schiff 
* Carolyn McCormick – dr. Elizabeth Olivet

## Epizode




## Izvori i napomene
City of Leeds

**City of Leeds** (čita se *Siti of Lids*) je grad i distrikt od 774,060 stanovnika sa statusom metropolitanskog borougha na sjeveru Engleske u Grofoviji West Yorkshire.

Ime je dobio po najvećem gradu distrikta i administrativnom centru Leedsu, pored njega veći gradovi su; Farsley, Garforth, Guiseley, Horsforth, Morley, Otley, Pudsey, Rothwell, Wetherby i Yeadon.

## Geografija

City of Leeds leži duž rijeke Aire, udaljen četrdesetak  km sjevroistočno od Manchestera.

## Historija

Distrikt City of Leeds osnovan je 1. aprila 1974. pod nazivom - City and County Borough of Leeds, nakon donošenja zakona o lokalnoj upravi 1972.

## Pobratimski gradovi

## Reference

## Vanjske veze

* Leeds City Council 

[Kategorija: West Yorkshire]
Sunderland

**Sunderland** (čita se *Sanderland*) je lučki grad od 174,989 stanovnika na sjeveroistoku Engleske u Grofoviji Tyne and Wear, on je i administrativni centar metropolitanskog borougha City of Sunderland od 277,150 stanovnika.

## Geografija

Southend leži u estuariju rijeke Wear i duž obala Sjevernog mora, udaljen dvadesetak km jugoistočno od Newcastla.

## Historija

Sunderland je izrastao iz tri naselja na samom ušću rijeke Wear.

Najstarije od njih na sjevernoj obali rijeke, kasnije nazvano - *Monkwearmouth*, niklo je pored samostana osnovanog 674. U tom naselju je rođen i školovao se Beda Uvaženi (672 / [673-[735), poznati anglosaksonski kroničar. Na užnoj strani rijeke, malo prema zapadu, ležalo je naselje - *Bishopwearmouth*, nazvano tako jer je 930. dano kao feud biskupiji Grofovije Durham . Treće naselje *Wearmouth* je za ranog srednjeg vijeka bilo jedina luka Durhama, ono je uspješno trgovalo solju i ribom.

Stopljena naselja nazvana su - Sunderland, najvjerojatnije po jednom dijelu Monkwearmoutha, koje je bilo sundered (odvojeno) od samostana.

Sunderland je dobio povelju o statusu grada krajem 12. vijeka, a 1634. i povelju kojom je  postao borough.

Ekspanzija trgovine ugljenom tokom 17. vijeka, koja se bazirala na razvoju rudarstva po dolini rijeke Wear, rezultirala je naglim rastom grada. Računa se da se krajem 17. vijeka izvozilo nekih 180.000 tona ugljena godišnje iz Sunderlanda. Do sredine 18. vijeka razvila se i brodogradnja, pa je u to vrijeme vjerojatno bio lider britanske brodogradnje. U isto to vrijeme razvila se i manufakturna proizvodnja stakla i keramike.

Velika zavisnost lokalne privrede od brodogradnja i remonta brodova, dovela je do velike nezaposlenosti za Velika ekonomska kriza 1930-ih. Tad se shvatilo da se njegova privreda mora diverzificirati, zbog tog su izgrađene industrijske zone kod Southwicka i Hendona, kao punktovi koji bi mogli privući nove industrije. Krajem 20. vijeka rudarstvo i brodogradnja su bankrotirali.

## Privreda i obrazovanje

U današnjem Sunderlandu nove industrije su elektronika i automatika, a sektor usluga postaje sve važniji za lokalnu privredu.

Sunderland ima univerzitet, muzej i umjetničku galeriju. Pored grada u distriktu leže turistički gradići Roker i Seaburn.

## Pobratimski gradovi

*, Harbin
*, Saint-Nazaire
*, Washington, D.C.
*, Essen

## Reference

## Vanjske veze

* Sunderland City Council
Politico

**Politico** je američka političko-novinska organizacija sa sjedištem u Okrugom Arlington, koja se bavi praćenjem političkih zbivanja u SAD i svijetu. Svoj sadržaj distribuira preko televizije, Interneta, novina *The Politico*, radio-emisija i podcastova. Uglavnom pokriva zbivanja u Washingtonu, prije svega rad Kongresa, lobista, medija i predsjednika.

John F. Harris i Jim VandeHei su napusrili *[[The Washington Post]]* kako bi postali glavni i izvršni urednik lista *The Politico* koji je pokrenut 23. januara 2007. Frederick J. Ryan Jr. je služio kao prvi predsjednik i generalni direktor kompanije. Robert L. Allbritton je bio osnivač i izdavač. U oktobru 2013. je Jim VandeHei, dugogodišnji urednik *The Politico*, preuzeo mjesto generalnog direktora i predsjednika. Godine 2015. je Politico pokrenuo evropsko izdanje sa sjedištem u Briselu pod naslovom *[[Politico Europe]]*.

## Izvori

## Vanjske veze
*
Politico Europe

***Politico Europe*** su tjedne novine na engleskom jeziku sa sjedištem u Briselu. Glavna tema članak je Evropska unija i njen rad. Pokrenute su 1995. godine pod naslovom ***European Voice*** () od strane Economist Group. Godine 2013. su prodane francuskom medijskoj kompaniji Selectcom čiji je vlasnik bio Shéhérazade Semsar de Boisséson. U decembru 2014. su ih zajednički otkupili američka medijska kompanija Politico i njemačka medijska kompanija Axel Springer AG. 

## Izvori

## Vanjske veze
*
Igor Dodon

**Igor Dodon** (; ; 18. februar 1975. – ) je moldavski ljevičarski političar i vođa Partije socijalista Republike Moldavije. Karijeru je započeo u Partiji komunista te je kao ministar ekonomije služio u komunističkim vladama od 2006. do 2007. godine. Komuniste je napustio u novembru 2011. te se pridružio socijalistima, objasnivši to nastojanjem da se, za razliku od svojih dotadašnjih drugova, postigne kompromisno rješenje sa pro-zapadnom strankom Alijansa za evropske integracije te tako prebrodi ustavna kriza izazvana neizborom predsjednika. Došavši na čelo PSRM, Dodon se sa druge strane zalagao za zbližavanje sa Rusijom, te za federalizaciju Moldavije kao model za mirnu reintegraciju odmetnutog Pridnjestrovlja. Kao kandidat PSRM-a je u novembru 2016. izabran za predsjednika Moldavije.

## Vanjske veze

* Igor Dodon
Državni univerzitet u Samarkandu

**Državni univerzitet u Samarkandu** (; ; ) je javni univerzitet u gradu Samarkandu u Uzbekistanu, zemlji u centralnoj Aziji. Po veličini je drugi univerzitet u zemlji i sledi iza Nacionalnog univerziteta Uzbekistana iz Taškenta. Univerzitetske zgrade smeštene su u Bulevaru univerziteta u Samarkandu dugom 2,3 kilometra. Institucija je osnovana 1927. godine od strane vlasti Uzbečke Sovjetske Socijalističke Republike. Nastavna aktivnost odvija se na uzbečkom, ruskom i tadžičkom jeziku. Institucija je u kolokvijalnom govoru poznatija pod kraćim nazivom **Univerzitet u Samarkandu**. U toku godina, pojedini fakulteti su izdvojeni iz sastava univerziteta i počeli su da funkcionišu kao zasebne škole ili univerziteti kao što su Institut za strane jezike u Samarkandu ili Pedagoški institut u Samarkandu. Nastavna aktivnost odvija se na uzbečkom, ruskom i tadžičkom jeziku.

## Historija
U trenutku kada je Uzbečka Sovjetska Socijalistička Republika donela odluku o osnivanju Uzbečkog pedagoškog instituta, preteče današnjeg univerziteta, Samarkand je umesto Taškenta bio glavni grad republike. Bila je to jedna od prvih visokoobrazovnih institucija u sovjetskoj centralnoj Aziji. Univerzitet u Samarkandu razvio se uz pomoć profesora koji su u grad došli iz evropskih delova SSSR-a, primarno iz Moskve, Lenjingrada i Kijeva.

Univerzitet je u svojoj istoriji nekoliko puta menjao nazi, a od 1933. do 1961. bio je poznat kao Državni univerzitet Uzbekistana. Na univerzitetu su bili aktivni neki od sledbenika Džadidizma, islamskog modernističkog reformatorskog pokreta u Ruskoj Imperiji u kasnom XIX i ranom XX veku. U vreme Velikog otadžbinskog rata univerziteti u Samarkadndu i Taškentu su od 1941. do 1944. godine bili privremeno ujedinjeni u jednu instituciju. Po završetku rata i uz slaganje Josifa Visarionoviča Staljina samostalni univerzitet ponovo je ustanovljen. U 1950-im godinama započela su i prva predavanja na uzbečkom jeziku.

1961. univerzitet je promenio naziv u Državni univerzitet u Samarkandu. 2015. godine novi rektor univerziteta postao je Dr. Alimdjan Rakhimovich Khalmukhamedov. Danas (2016) je univerzitet organizaciono podeljen na ukupno deset fakulteta i većina predavanja se odvija na uzbečkom ili na ruskom jeziku. Biblioteka univerziteta poseduje 1,6 miliona svezaka knjiga.

## Fakulteti

Državni univerzitet u Samarkandu organizaciono je podeljen da 10 fakulteta. To su:
* Fakultet prirodnih nauka
** Odsek za biologiju
** Odsek za hemiju
** Odsek za geografiju
* Fakultet za istorijske studije
* Mehaničko-matematički fakultet
* Pedagoški fakultet
* Fakultet za profesionalno obrazovanje
* Socio-ekonomski fakultet
* Fakultet za uzbečku filologiju
* Fakultet za fiziku
* Kineziološki fakultet
* Filološki fakultet
** Odsek za rusku filologiju
** Odsek za tadžičku filologiju

## Reference

## Vanjske veze
* Službena stranica
Breitbart News

**Breitbart News Network** (kolokvijalno poznat kao **Breitbart News**, **Breitbart** ili **Breitbart.com**) je konzervativno orijentirana američka političko-informativna web stranica koju je 2007. osnovao komentator i poduzetnik Andrew Breitbart. Također ima itsoimenu radio emisiju na Sirius XM Patriot kanalu zvanu *Breitbart News Daily*. 

*Breitbart* ima sjedište u Los Angelesu, sa uredima u Teksasu, Londonu i Jeruzalem. Suosnivač Larry Solov je vlasnik i generalni direktor. Stephen Bannon služi kao izvršni predsjedatelj, dok je Alexander Marlow glavni urednik. 

Osmišljen je od strane Andrewa Breitbarta za vrijeme njegove posjete Izraelu u ljeto 2007. godine, sa ciljem da se osnuje stranica koja će "biti bez oklijevanja za slobodu i Izrael", a danas se povezuje sa pokretom alt-right, a Bannon je stranicu opisao kao "platformu za alt-right" 2016. 

Znameniti događaji u historiji *Breitbarta* uključuju kontroverzu video-snimki ACORN-a 2009, otpuštanje Shirley Sherrod, seksualni skandal Anthonyja Weinera, priču o "Prijateljima Hamasa", kampanju oglasa Nancy Pelosi/Miley Cyrus, pogrešnu identifikaciju Lorette Lynch i optužbe Michelle Fields protiv Coreyja Lewandowskog.

## Izvori

## Vanjske veze

*
Rumen Radev

General-major **Rumen Georgiev Radev** (; 18. jun 1963 -) je bugarski vojni pilot i političar, koji je od 2014. do 2016. služio kao zapovjednik Bugarskog ratnog zrakoplovstva. Tu je funkciju napustio kao bi se kao nezavisni kandidat, uz podršku ljevičarske Bugarske socijalističke partije u jesen 2016. natjecao za predsjednika. Radev, koji se tokom kampanje zalagao za ponovno zbližavanje Bugarske sa tradicionalnim saveznikom Rusijom, je u drugom krugu sa 59.4% glasova porazio Cecku Čačevu, kandidatkinju vladajuće pro-zapadne stranke GERB i predsjednicu parlamenta. Nakon Radevljeve pobjede bugarski premijer Bojko Borisov najavio je svoju ostavku.

## Biografija
### Djetinjstvo
Rumen Radev rođen je 18. lipnja 1963. u Dimitrovgradu. Njegovi roditelji su Stanka i Georgi Radev, elektroinžinjer i računovođa. Roditelji su mu porijeklom iz sela Slavjanova istočno od grada Haskova. Radev je u Slavjanovu proveo najveći dio djetinjstva. Njegova sestra Lozana dvije je godine starija od njega. Osnovnu i srednju školu Radev je završio u Haskovu.
### Obrazovanje
1982. godine završio je *Prirodoslovno-matematičku gimnaziju „Akad. Bojan Petkančin“* u Haskovu sa nagradom poznatom kao zlatna medalja. Po završetku gimnazije upisao je Bugarski univerzitet ratnog zrakoplovstva u Donjoj Mitropoliji kod Plevena na kojemu je diplomirao 1987. godine kao prvi u generaciji. 1992. završio je oficirski kurs na *Air War koledžu* u Sjedinjenim Državama, da bi od 1994. do 1996. prešao na *Vojnu akademiju Stojkov Rakovski* gdje je program završio kao prvi u generaciji. 2003. stekao je magisterij u vojnim znanostima na *Air War koledžu* u oblasti strateških studija.

## Reference

## Vanjske veze

* Službena stranica za vrijeme kampanje 
* Булгарија доби генерал за претседател  (makedonski)
* Генерал Радев победио на председничким изборима, премијер Борисов подноси оставку
Mramorije (Perućac)

**Nekropola Mramorje**, općina Bajina Bašta, nalazi se na listi 28 srednjovjekovnih nekropola stećaka koje su 2016. godine proglašene UNESCO-vom Svjetskom baštinom.  Na listi su 20 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj. 

Ovi monolitni kameni nadgrobni spomenici (stećci) nastali su u periodu od druge polovine 12. do 16. vijeka, iako su se najintenzivnije izrađivali tokom 14. i 15. stoljeća. Stećci su izuzetno svjedočanstvo o duhovnim, umjetničkim i istorijskim aspektima srednjovjekovnih kultura jugoistočne Evrope, područja u kojem su se tradicije i uticaji evropskog zapada, istoka i juga ispreplitali sa ranijim tradicijama. Ističu se po svojoj međukonfesionalnosti, a sahranjivali su ih sve tri srednjovjekovne kršćanske zajednice, uključujući pravoslavnu crkvu, katoličku crkvu i bosansku (koja je trajala oko tri stoljeća do druge polovine 15. stoljeća). Sačuvano je preko 70.000 stećaka na preko 3.300 lokaliteta), različutih oblika i motiva, bogatstvo reljefa, epigrafije i bogatstvo nematerijalnog kulturnog naslijeđa.

Lokalitet se nalazi pod zaštitom Republike Srbije, као spomenik kulture od izuzetnog značaja 

## Lokacija
Arheološko nalazište Mramorije ograničeno je sa visokom desnom obalom reke Drine na sjevere strane i saobraćajnim pravcem Bajina Bašta – Tara na jugu, dok je zapadna granica je desna obala rijeke Vrelo koja se uliva u rijeku Drinu.  Teritorija Bajine Bašte, koja obuhvata današnji Perućac, nalazila se na periferiji srednjovekovne srpske države Raške na granici sa banovinom i kraljevinom Bosnom u periodu od 13. do 16. vijeka. U 14. vijeku ovim krajem je vladao Nikola Altomanović, a ubrzo su njegovu teritoriju međusobno podijelili teritoriju knez Lazar Hrebeljanović i bosanski vladar Tvrtko I.

Arheološko istraživanje 2010. godine pokazalo je da su grobovi zatrpani u netaknuti sloj rastresite krečnjačke stijene. U jednoj od grobnica otkriven je srebrni novac bosanskog kralja Stjepana Tomaša (1443-1461) na ploči koja je prekrivala pokojnika.  

## Opis
Nekropola je iz XIV vijeka i imala je oko 200 stećaka, napravljenih od tvrdog krečnjaka. Prema posljednjim podacima sada ih je 93, od toga:
* 46 ploča
* 18 sljemenjaka sa postoljem
* 10 sljemenjaka bez postolja
* 7 sanduka sa postoljem
* 10 sanduka bez postolja 
* 2 amorfna.
Dio stećaka je vremenom premješten, dio je utonuo, dva su prebačena u muzeje ( Etnografski muzej Beograd i Narodni muzej Užice). 
Poređani su u pravilne redove. Na stećcima nema natpisa, i vrlo mali broj je ukrašen motivima kruga, polumjeseca, mača i štita.

U ljeto 2011 obavljeno je kompleto čišćenje i konzervacija. Korištena je specijalizirana mehanizacija za vraćanje položaja dvanaest spomenika što je moguće više na originalni položaj, a rekonstruirani su nedostajući dijelovi nekih spomenika. 

## Reference

## Literatura

* Šefik Bešlagić (1982): *Stećci: kultura i umjetnost*, Sarajevo: Veselin Masleša
* Šefik Bešlagić (1971): *Stećci, kataloško-topografski pregled*, Sarajevo: Veselin Masleša
Fon

**Fon** ima više značenja:

* fon (fonetika), artikulacijski najmanja uzastopna jedinica govornog izraza; glas
* fon (jedinica), jedinica za mjerenje glasnoće zvuka; znak ph
* fon (jezik), jezik nigersko-kongoanske jezične porodice koji se govori u Beninu i Nigeriji
* Fon (narod), zapadnoafrička etnička i lingvistička grupa, najbrojniji narod Benina; Dahomejci
Hong Myeong-bo

**Hong Myeong-bo** (, Hanja: 洪明甫; ; Seoul, 12. veljače 1969.) je umirovljeni južnokorejski nogometaš i reprezentativac te aktualni izbornik Južne Koreje. Uz sunarodnjaka Chaa Beom-geuna, Hong se danas smatra jednim od najboljih igrača u historiji azijskog nogometa. Hong je za reprezentaciju nastupio na čak četiri uzastopna FIFA Svjetska prvenstva te je postao prvi azijski igrač koji je to postigao.

Hong Myeong-bo je prirodno igrao na stoperskoj poziciji te je svojedobno slovio za najboljeg Azijca na toj poziciji. Ipak, tokom karijere je često znao prodirati i sudjelovati u igri u veznom redu, zbog čega su ga mediji često etiketirali kao libera. Profesionalni nogomet započeo je igrati još tokom vojne službe, a većinu svoje karijere proveo je u Aziji, izuzev posljednje profesionalne sezone, koju je odigrao u Sjedinjenim Državama. Prvi profesionalni klub bio mu je Pohang Steelers, s kojim je u pet sezona bio nacionalni prvak, dvostruki osvajač nacionalnih kupova (Liga kup i FA Kup) te osvajač AFC Lige prvaka 1997. godine. Iste godine prelazi u japanski Shōnan Berumāre, odakle nakon samo jedne sezone odlazi u Kashiwa Reisoru, s kojim je 1999. godine osvojio J.Liga kup. Godine 2002. se nakratko vratio u Pohang Steelerse, a svoju posljednju profesionalnu sezonu proveo je u LA Galaxyju, odakle se 2004. godine umirovio.

Za reprezentaciju je debitirao 1990. godine, a kao igrač je nastupao sve do 2002. godine, skupivši 136 nastupa uz 10 golova. Najveći igrački uspjesi s reprezentacijom su mu treće mjesto na Azijskom kupu 2000. te četvrto mjesto na Svjetskom prvenstvu 2002. godine, kojeg je Južna Koreja organizirala zajedno s Japanom. Na tom je prvenstvu nagrađen FIFA-inom Brončanom loptom, postavši tako prvi i zasad jedini azijski igrač s tom nagradom.

Nakon umirovljenja, Hong se posvetio trenerskom poslu. Od 2009. do 2012. je vodio mlađe uzraste južnokorejske reprezentacije, s kojima je osvojio brončanu medalju na Olimpijskim igrama 2012. godine u Londonu, nakon čega je preuzeo seniorsku reprezentaciju. Ipak, nakon serije loših rezultata u kvalifikacijama za Svjetsko prvenstvo 2014., Hong je 10. srpnja 2014. godine podnio ostavku. Od 2016. do 2017. godine bio je trener kineskog kluba Hangzhou Greentown.

Tokom svoje karijere, Hong je dobio niz odlikovanja, što na nacionalnom, što na međunarodnom nivou. Pet je puta bio dio idealne postave K Lige te po jednom one J.Lige i Azijskog kupa, a uvršten je i u idealnu momčad Svjetskog prvenstva 2002. godine. Godine 2004., Pelé ga je uvrstio na FIFA 100 popis, popis 125 najboljih živućih nogometaša na svijetu. Od 1997. godine je u braku s Cho Soo-mi, s kojom ima dva sina, Honga Seong-mina i Honga Jeong-mina.

## Reference

## Vanjske veze
*
* Hong Myung-bo – National Team Stats  at KFA 
* 
* 
* International Appearances & Goals rsssf.com
Metropolitanski borough

**Metropolitanski borough** (engleski: *Metropolitan borough* - službeno *Metropolitan district*) je tip lokalna uprave u 
Engleskoj - administrativna jedinica na koju su podjeljene Metropolitanske grofovije.

## Historija i karakteristike

Metropolitanski borouzi formirani su 1974. nakon donošenja Zakona o lokalnoj upravi 1972. Oni su u engleskom pravu definirani kao metropolitanski distrikti. Jedina razlika je u tom što je svima njima status borougha dodjeljen kraljevskom poveljom, dok distrikti taj status nemaju. Metropolitanski borouzi su zapravo vrlo slični unitarnim jedinicama - administrativnim jedinicama nastalim nakon donošenja novog Zakona o lokalnoj upravi 1985. kad su ukinuta Vijeća Metropolitanskih grofovija.

Ukupno postoji 36 metropolitanskih borougha koji zajedno pokrivaju 6 velikih urbanih područja po Metropolitanskim grofovijama; Greater Manchester, Merseyside, South Yorkshire, Tyne and Wear, West Midlands i West Yorkshire.

Metropolitanski borouzi odgovorni su za sve usluge na svom području, iako su po nekim konurbacijama pojedine usluge kao što su vatrogastvo, javna sigurnost i transport organiziraju zajedničkom suradnjom svih organa vlasti.

## Reference

## Vanjske veze
* Local government structure and elections
Stephen Bannon

**Stephen Kevin "Steve" Bannon** (27. novembar 1953 -) je američki poslovni čovjek koji se trenutno nalazi na mjestu izvršnog predsjednika desničarske medijske kuće Breitbart News, koji se zbog toga smatra jednom od najistaknutijih ličnosti alt-right pokreta
 U augustu 2016. je Bannon postao generalni direktor izborne kampanje republikanskog kandidata Donalda Trumpa, a nakon Trumpove pobjede na izborima je u novembru 2016. godine imenovan vodećim strategom, odnosno glavnim savjetnikom buduće predsjedničke administracije. Njegovo imenovanje je izazvalo žestoke kontroverze, s obzirom na optužbe za antisemitizam od strane jedne od njegove tri bivše supruge. Iako je Bannon stekao neslužbenu reputaciju glavnog ideologa Trumpove administracije, sa njenim istaknutim članovima je vrlo brzo došao u sukob, te je u augustu 2017. smijenjen. Nakon toga je ponovno preuzeo dužnost u Breitbart Newsu. Početkom 2018. ga se, nakon što je objavljena knjiga *[[Fire and Fury]]* novinara Michaela Wolffa u kojoj Trumpovog sina Donalda Trumpa Juniora optužuje za izdaju zbog susreta sa ruskom advokatkinjom u vrijeme izborne kampanje, Trump javno odrekao.

## Filmografija

* *[[The Indian Runner]]* (1991)
* *[[Titus (film)|Titus]]* (1999)
* *[[Reagan's War|In the Face of Evil: Reagan's War in Word and Deed]]* (2004)
* *Cochise County USA: Cries from the Border* (2005)
* *Border War: The Battle Over Illegal Immigration* (2006)
* *[[The Chaos Experiment]]* (2009)
* *Generation Zero* (2010)
* *Battle for America* (2010)
* *[[Fire from the Heartland: The Awakening of the Conservative Woman]]* (2010)
* *Still Point in a Turning World: Ronald Reagan and His Ranch* (2011)
* *[[The Undefeated (2011 film)|The Undefeated]]* (2011)
* *[[Occupy Unmasked]]* (2012)
* *The Hope & The Change* (2012)
* *District of Corruption* (2012)
* *[[Sweetwater (2013 film)|Sweetwater]]* (2013)
* *Rickover: The Birth of Nuclear Power* (2014)
* *The Last 600 Meters* (2015)

## Izvori

## Vanjske veze
* 
* 

|-
Law & Order (sezona 5)

Dolje se nalazi popis epizoda američke TV-serije ***[[Law & Order]]*** od premijere 5. sezone u sezoni (1994–1995).

## Format
Na početku 5. sezone glavnoj postavi se pridružio Sam Waterston kao EADA Jack McCoy. Chris Noth je napustio glavnu postavu na kraju sezone.

## Uloge
### Glavne

* Jerry Orbach – Lennie Briscoe 
* Chris Noth – Mike Logan
* S. Epatha Merkerson – Anita Van Buren
* Sam Waterston – EADA Jack McCoy
* Jill Hennessy – ADA Claire Kincaid
* Steven Hill – DA Adam Schiff 

### Epizodne
* Dann Florek - Donald Cragen (Epizoda 20)
* Carolyn McCormick – dr. Elizabeth Olivet (Epizode 3, 6, 13, 18-20, 22)

## Epizode




## Izvori i napomene
Kellyanne Conway

**Kellyanne Elizabeth Conway** (rođ. **Fitzpatrick**; 20. januar 1967. –  ) je američka pravnica, poslovna žena i republikanska politička operativka, poznata po tome što je 2016. godine vodila izbornu kampanju Donalda Trumpa, postavši prva žena čija je kampanja uspješno dovela do izbora za predsjednika SAD.

## Vanjske veze

* Bio at the Polling Company 
* 
*
FIFA Svjetsko prvenstvo 2010.

**Svjetsko prvenstvo u nogometu - Južna Afrika 2010.** je održano u Južnoafričkoj Republici od 11. juna do 11. jula 2010.

Novi svjetski prvak je nogometna reprezentacija Španije, koja je rezultatom 1:0, nakon produžetaka, savladala reprezentaciju Holandije. Ovim je Španija prvi put postala svjetski prvak.

Ovo je prvi put da se svjetska nogometna smotra održala u jednoj afričkoj državi. Odluka o održavanju 19. svjetskog prvenstva u Južnoafričkoj Republici donesena je 15. maja 2004. godine na zasjednaju FIFA-u u Zürichu. Odluka je donesena po rotacionom principu podjela organizacije takmičenja po kontinentima. Za domaćina prvenstva su bili kandidovani još i Egipat i Maroko. Zajednička kandidatura Libije i Tunisa bila je odbijena, nakon čega se Tunis povukao iz konkurencije. Zbog mogućeg učestvovanja nogometne reprezentacije Izraela i političke netrpeljivosti režima u Libiji prema Izraelu, Libija je također otkazala kandidaturu. U prvom krugu glasanja Južnoafrička Republika dobila je 14 glasova, Maroko 10, dok je Egipat ostao bez glasova, te je apsolutnom većinom glasova pravo domaćina dodijeljeno Južnoafričkoj Republici.

U kvalifikacijama za prvenstvo prijavljeno je 200 nogometnih reprezentacija iz 6 kontinentalnih federacija, dok u samoj završnici učestvuje samo 32 zemlje. Format takmičenja ostat će nepromijenjen - prva faza po grupama sa četiri reprezentacije, te nastavak sa osminom finala, u koje se plasiraju šesnaest reprezentacija koje su zauzele prvo i drugo mjesto iz osam grupa. Odigrati će se ukupno 64 utakmice na 10 stadiona smještenih u 9 gradova.

## Organizacija
Ukupan opseg investicija za organizaciju Svjetskog prvenstva kreće se oko 825 miliona američkih dolara. Oko 467 miliona eura će organizacioni komitet dobiti od prodaje karata, dok će lokalni sponzori doprinijeti sa 47 miliona eura.

## Gradovi-domaćini i stadioni



## Finale

## Vanjske veze

* Službena stranica prvenstva  
* Termini utakmica na Svjetskom prvenstvu na službenoj FIFA stranici
Zvučna knjiga

**zvučna knjiga**, zvučna snimka [knjižnog tekstaČitanje kompletnog teksta obično nosi oznaku »cjelovito« (»potpuno«, »kompletno«), a čitanje reducirane verzije označeno je kao »sažeto« (»skraćeno«, »koncizno«, »rezimirano«).

Govorne zvučne snimke dostupne su u školama i javnim bibliotekama i, u manjem opsegu, u muzičkim trgovinama od 1930-ih. Mnogo [album s govorenim riječima|albuma s govorenim riječima izrađeno je prije doba videokaseta, DVD-ova, kompaktnih diskova i zvučnih snimaka dostupnih za download, no oni su često sadržavali poeziju i drame, a knjige nešto rjeđe. Zvuk kao medij počeo je privlačiti prodavače knjiga tek 1980-ih, kada su knjižari počeli na policama za knjige izlagati zvučne knjige zajedno mjesto da ih kao dotad izlažu zasebno.

## Historija

Snimke govorenih riječi postale su prvi put dostupne nakon što je 1877. Thomas A. Edison izumio fonograf. »Fonografske knjige« bile su jedne od izvornih primjena što ih je Edison zamislio, a mogle su »govoriti slijepima bez napora s njihove strane«. Prve riječi izgovorene u fonograf bile su Edisonov recital pjesme *[[Marija imala malo janje]]* (*Mary Had a Little Lamb*), što je prvi slučaj snimljena stiha. God. 1877. demonstracija na Royal Institutionu u Britaniji uključila je dječju pjesmu *[[Hey Diddle Diddle|Hey Diddle Diddle, the Cat and the Fiddle]]* i redak Tennysonove poezije, uspostavivši tako na samim počecima ove tehnologije vezu s govornom književnošću.

## Povezano

* Assistive Media
* National Audio Theatre Festival
* pingshu
* Playaway
* posudba glasa
* radiodrama
* sinteza govora

## Izvori

## Vanjske veze

* Narodna biblioteka Srbije – Digitalna biblioteka: Zvučne knjige
Dave Mustaine

**Dejvid Skot "Dejv" Mastejn** (; rođen 13. septembra 1961, La Mesa, Kalifornija, SAD) je američki muzičar, poznat kao gitarista, osnivač, glavni kompozitor i tekstopisac i pevač američke hevi metal grupe -{Megadeth}-. Trenutno živi u San Dijegu, u Kaliforniji. Mastejn je takođe bio prvi solo gitarista i pisac pesama američke grupe Metalika. Godine 2009. je po knjizi najboljih metal gitarista svih vremena Džoela Makivera bio na prvom mestu. Mastejn je takođe rangiran kao 89. u Hit Paraderovoj listi 100 najvećih metal pevača svih vremena.

## Osamdesete
Dejv Mastejn je sin Emilije i Džona Mastejna. Nakon razvoda roditelja, jedno vreme boravi sa majkom, seleći se iz grada u grad, kako ih otac ne bi našao. Sa 15 godina Dejv je iznajmio stan i finansijski preživljavao, tako što je prodavao drogu. Jedna njegova mušterija je imala probleme sa novcem, ali pošto je radila u prodavnici ploča umesto novca davala mu je ploče, obično grupa -{Iron Maiden}-, -{AC/DC}- i -{Judas Priest}-. Krajem sedamdesetih, Dejv počinje da svira gitaru i pridružuje se grupi -{Panic}-. 

### Metalika
1981. godine Dejv napušta -{Panic}-, da bi se pridružio Metalici, kao gitarista. Javio se na oglas koji je postavio Lars Ulrih i postao član Metalike. Njegovo članstvo u grupi je trajalo manje od dve godine. Izbačen je iz grupe na zahtev Brajana Slegela, vlasnika izdavačke kuće Metal blejd rekords, zbog problema sa alkoholom i drogom. Izbačen je neposredno pre snjimanja prvog albuma Metalike. Zamolio je članove benda da ne koriste pesme, koje je on pisao, ali su oni to ipak učinili. 

### -{Megadeth}-
Ubrzo nakon što je izbačen iz Metalike Dejv formira novu grupu pod imenom -{Megadeth}-. -{Megadeth}- je nastao kao Mastejnova želja za osvetom. Naime, postavio je sebi cilj da mora da kreira bend koji će biti uspešniji od Metalike. Godine 1983. upoznaje se sa basistom Dejvidom Elefsonom i kreira -{Megadeth}-. U grupu je primio gitaristu Grega Handevita i bubnjara Dižona Karatersa. Nakon nekoliko neuspešnih audicija u kojima je grupa tražila pevača, Dejv je rešio da će on pevati, pored toga što svira gitaru.Godine 2002. Mustaine je zbog posledica ozlede ruke prestao svirati. No vratio se 2004. godine. Tekom oporavka postao je kršćanin, a proučavao je i glazbenu industriju, najviše produkciju.

## Izvori

## Vanjske veze

* 
*
Posudba glasa

**Posudba glasa** (također **glasovna gluma**), umijeće glasovne sinkronizacije ili davanja glasova radi prikaza lika odnosno uloge ili pružanja informacija publici ili korisniku. Primjeri posudbe glasa uključuju animirane, izvanscenske, izvanekranske ili nevidljive likove u raznim djelima, uključujući igrane filmove, sinkronizirane filmove na stranom jeziku, animirane kratkometražne filmove, televizijske programe, reklame, radiodrame (audiodrame), komedije, videoigre, lutkarske priredbe, zabavne vožnje, zvučne knjige i dokumentarce. Posudba glasa radi se i za manje ručne audioigre.

Izvođači, tj. osobe koje posuđuju glasove, nazivaju se *posuđivači glasa* ili *glasovni glumci*. Njihove uloge mogu uključivati i pjevanje, premda se katkad za pjevački glas određenog lika angažira na kastingu drugi posuđivač glasa. Posudba glasa je u nekim zemljama prepoznata kao specijalizirana dramska profesija, npr. u Britaniji koja ima dugu tradiciju izvedbe radiodrama na BBC-u.

Posuđivači glasa se također koriste za snimanje fragmenata individualnih semplova koje kompjuter zatim izvodi u plejbeku pri automatskim priopćenjima.

## Povezano

* lista kanadskih posuđivača glasova
* lista meksičkih posuđivača glasova
* National Audio Theatre Festival
* *[[Avanture u glasovnoj glumi]]*
* *[[Magija iza glasova]]*
* *[[Znam taj glas]]*

## Izvori

## Vanjske veze
Lita Ford

**Lita Rossana Ford** (London, 19. septembar 1958. -) je američka rock pjevačica i tekstopisac rodom iz Velike Britanije. Karijeru je započela 1975. godine kao vokal u američkom girl-bendu The Runaways sa kojim je izdala 3 albuma. Nakon raspada ovog benda, Lita Ford je započela svoju uspješnu solo karijeru te tokom '80-ih izdaje velike albume poput Out for Blood (1982), Dancin' on the Edge (1984), i Lita (1988) na kojem se nalazi duet sa Ozzy Osbournom "Close My Eyes Forever".
Andrej Korotajev

**Andrej Vitaljevič Korotajev** (; Moskva, 17. februar 1960 -) je ruski antropolog, ekonomski historičar, politolog i sociolog, poznat prije svega po svom doprinosu teoriji svjetskih sistema, komparativnim kulturnim studijama, proučavanju historije Bliskog istoka, kao i matematičkim modelima makroekonomskih trendova.

## Vanjske veze
* Article on Andrey Korotayev at InterSci Complexity wiki (with a full list of his publications)
* ''Introduction to Social Macrodynamics: Compact Macromodels of the World System Growth''
* ''Introduction to Social Macrodynamics: Secular Cycles and Millennial Trends'' at InterSci Complexity wiki
* Mellen Press' Information on Andrey Korotayev
* Reconsidering Weber: Literacy and the Spirit of Capitalism
* Secular Cycles and Millennial Trends
* Secular Cycles and Millennial Trends in Egypt
* Introductory Chapter of ''Introduction to Social Macrodynamics: Secular Cycles and Millennial Trends'' (Moscow, URSS, 2006)
* Chapter 3: "A Compact Macromodel of World Economic and Demographic Growth" of ''Introduction to Social Macrodynamics: Compact Macromodels of the World System Growth''  (Moscow, URSS, 2006)
* A Spectral Analysis of World GDP Dynamics: Kondratieff Waves, Kuznets Swings, Juglar and Kitchin Cycles in Global Economic Development, and the 2008–2009 Economic Crisis. *Structure and Dynamics*. 2010. Vol.4. #1. P.3-57 (with Sergey Tsirel).
* Andrey V. Korotayev 
* Information on Andrey Korotayev at the web-site of the Institute of the Advanced Study in Princeton
Nothing Else Matters

"**Nothing Else Matters**" je singl američkog heavy metal sastava Metallica. Pjesma je objavljena na njihovom petom studijskom albumu *Metallica*.

## Historija
Pjevač i gitarist Metallice James Hetfield napisao je pjesmu dok je pričao telefonom sa svojom tadašnjom djevojkom. Dok je držao telefon u jednoj ruci, s drugom je rukom svirao po praznim žicama E, G, H, E na gitari, koji su postali prva četiri tona u pjesmi. Tekst pjesme posvećen je njegovoj djevojci koji glasi *So close, no matter how far* što ukazuje da povezanost dijele čak i kad je Hetfield na turneji. U početku pjesma nije trebala biti objavljena, jer je Hetfield tvrdio kako ju je napisao za sebe, no kad ju je bubnjar Lars Ulrich čuo, pjesma se počela smatrati kao singl za album.

Pjesma je uskoro postala glavni simbol Metallice na koncertima te je posvećena obožavateljima. Može se naći na sljedećim koncertnim albumima: 
* *Live Shit: Binge & Purge*
* *S&M*
* *The Big 4 Live from Sofia, Bulgaria*

## Kompozicija
S obzirom da je Hetfield svirao ritam gitaru u prethodnih pet albuma, "Nothing Else Matters" je jedna od rijetkih pjesama Metallice kojoj Hetfield svira gitarski solo umjesto Hammetta.

## Videospot
Videospot je premijerno prikazan na MTV-ju 26. veljače 1992. pod režijom Alana Dubina, prikazuje Metallicu u studiju. MTV nije prikazao dio spota u kojem se plakati golotinje u studiju i slika Kipa Wingera na zidu u koju Lars Urlich baca strelice za pikado.

Na DVD video kompilaciji benda, posteri su cenzurirani, ista stvar učinjena je i u spotovima za pjesme "Turn the Page" i "Whiskey in the Jar".
Rachel Jackson

**Rachel Donelson Robards Jackson**, rođena kao **Rachel Donelson**, (15. jun 1767 – 22. decembar 1828) bila je supruga američkog vojskovođe, državnika i predsjednika Andrewa Jacksona. Iako se ponekad navodi kao Prva dama SAD, umrla je nekoliko mjeseci prije muževog preuzimanja dužnosti, te je Prva dama *[[de facto]]* postala njena nećaka Emily Donelson.

Rodila se kao kćer pukovnika Johna Donelsona, koga je u dobi u 12 godina pratila zajedno sa grupom prvih bijelih doseljenika na području današnje države Tennessee. Njen otac je bio jedan od osnivača današnjeg grada Nashville. Rachel Donelson, koja je, prema svjedočanstvima, svojom ljepotom privlačila brojne prosce, se 1787. udala za zemljoposjednika i špekulanta Lewisa Robardsa, ali je brak bio nesretan i brzo se raspao. Andrewa Jacksona je upoznala oko 1790. godine, kada je on bio stanoprimac njene majke Rachel Stockley Donelson. Za njega se sljedeće godine udala, ali razvod sa Robardsom nije bio formalno dovršen, te je zajedno sa Jacksonom sljedeće tri godine živjela u stanju bigamije, prije nego što se konačno razvela; brak sa Jacksonom je bio formalno poništen te se za njega ponovno udala 1794. godine.

Jackson i Donelson nisu imali djece. Na predsjedničkim izborima 1828. godine je bigamijska prošlost supružnika u kampanji bez uspjeha korištena od tadašnjeg predsjednika i Jacksonovog suparnika Johna Quincyja Adamsa. Jackson je, kao popularni heroj bitke kod New Orleansa glatko pobijedio. Rachel Jackson je iznenada umrla mjesec dana kasnije; historičari, na temelju simptoma koje je opisao sam Jacskon, vjeruju da je u pitanju bio srčani udar. Prema svjedočenju suvremenika, Jacksona je smrt izuzetno teško pogodila.

Njen život je književnik Irving Stone opisao u historijskom romanu *The President's Lady* iz 1950. godine.

## Vanjske veze

*
*The Jackson Marriage 
*Rachel Jackson at C-SPAN's *[[First Ladies: Influence & Image]]*
Emily Donelson

**Emily Donelson** (1. jun 1807 – 19. decembar 1836) bila je nećaka Rachel Jackson, supruge američkog predsjednika Andrewa Jacksona, odnosno *[[de facto]]* Prva dama SAD tokom prvih godina njegovog predsjednikovanja.

Rodila se na farmi Johna Donelsona, brata Rachel Jackson. Bila je jedna od rijetkih žena u tadašnjem Tennesseeju koja je imala formalno obrazovanje. Godine 1824. se udala za svog rođaka Andrewa Jacksona Donelsona, koji će kasnije postati američki diplomat.

Četiri godine kasnije je njen tetak Andrew Jackson izabran za predsjednika nakon kampanje u kojoj ga je tadašnji predsjednik John Quincy Adamas žestoko napadao zbog navodne bigamije, odnosno ženidbe za Rachel Jackson dok je ona još uvijek formalno bila udana za prvog muža. Jackson je pobijedio, ali je Rachel Jackson iznenada umrla prije inauguracije. Zbog toga je Emily preuzela dužnost domaćice u Bijeloj kući, odnosno de facto postala Prva dama.

Njen odnos sa tetkom se brzo pokvario zahvaljujući *[[Petticoat affair|aferi podsuknje]]*, odnosno skandalu izazvanom optužbama protiv Peggy Eaton, supruge Johna Eatona, ministra rata u Jacksonovom kabinetu. Peggy je bila optužena za preljubničku aferu, te je cijelo otmjeno društvo Washingtona okrenulo protiv supružnika, smatrajući ih "nedostojnima"; to je uključivalo i Emily, ali ne i predsjednika, koji je podržavao svog ministra. Zbog toga su predsjednik i njegova nećaka bili u lošim odnosima, te je Emily, za razliku od svog muža, u ljeto 1830. napustila Washington. Početkom 1834. je dužnost Prve dame preuzela Sarah Yorke Jackson, supruga Jacksonovog usvojenog sina Andrewa Jacksona Jr.

Emily Donelson se 1836. naglo razboljela, i umrla krajem godine. Historičari najvjerojatnijim uzrokom smrti smatraju tuberkulozu. U dobi od 29 godina je tako postala Prva dama s najkraćim životnim vijekom u historiji SAD.

## Izvori
Sarah Yorke Jackson

**Sarah Yorke Jackson** (16. jul 1803 &ndash; 23. august 1887) je bila snaha američkog predsjednika Andrewa Jacksona, odnosno *[[de facto]]* Prva dama SAD u posljednjim godinama njegovog predsjednikovanja.

Rodila se kao kćer Petera Yorkea, imućnog pomorca i trgovca iz Philadelphije. Njena majka Mary Haines Yorke je umrla kada je Sarah imala 5 godina. Godine 1831. se udala za Andrewa Jacksona Juniora, usvojenog sina predsjednika Jacksona. U tom će mu braku roditi 5-oro djece. U novembru 1834. ju je predsjednik pozvao u Bijelu kuću da bude domaćica, te tako zamijeni njegovu nećaku Emily Donelson, sa kojom je bio u lošim odnosima zbog *[[Petticoat affair|Afere podsuknje]]*. Nakon što je Jacksonu 1837. istekao mandat, sa njime i mužem se vratila na imanje Hermitage u Tennesseeju gdje će provesti ostatak života.

## Izvori
Hannah Van Buren

**Hannah Hoes Van Buren** (rođena **Hoes**; 8. mart 1783 – 5. februar 1819) bila je supruga američkog predsjednika Martina Van Burena. Iako se ponekad navodi kao Prva dama SAD, umrla je više od dvije decenije prije nego što joj je muž preuzeo predsjedničku dužnost, te je u Van Burenovoj Bijeloj kući dužnost Prve dame de facto vodila Van Burenova snaha Angelica Singleton Van Buren.

Hannah je, slično kao i Van Buren, bila nizozemskog porijekla, te je, prema navodima suvremenika, cijeli život engleski govorila sa primjetnim nizozemskim naglaskom. Za Martina Van Burena se udala u dobi od 23 godine, i rodila mu je četvoro sinova:

*Abraham Van Buren (1807–1873)
*John Van Buren (1810–1866)
*Martin "Matt" Van Buren, Jr. (1812–1855)&nbsp;– politički pomooćnik svog oca; kasnije autor njegovih memoara.
*Smith Thompson Van Buren (1817–1876)&nbsp;– politički pomoćnik svog oca; kasniji urednik Van Burenovih dokumenata; druga supruga mu je bila nećaka književnika Washingtona Irvinga.

Umrla je od tuberkuloze, a nakon toga je njen muž cijeli život ostao udovac.

## Vanjske veze
*Biography of Hannah Hoes Van Buren  at whitehouse.gov
*Hannah Van Buren at C-SPAN's *[[First Ladies: Influence & Image]]*